
procemiuM. 

A  TEMPORIBUS  etiam  antiquissimis,  Hydrops 
multos  mortalium  saepe  infestare  solitus  est ; 
recentioribus  tamen,  cum  luxuria  et  desidia  in¬ 
vasere,  multo  frequentior  factus  est.  Nam  quo 
magis  homines  e  vita  sobria  rectaque  luxuria 
tracti,  ventri  obedientes,  vinisque  et  somno  ni¬ 
mis  dediti ;  eo  procliviores  ad  habitum  debilem, 

A  visceris 


2 


DE  HYDROPE. 


visceris  alicujus  obstructionem,  aliaque  ejusmo¬ 
di  mala,  sunt,  unde  Hydrops  oriatur. 

Dictum  est  igitur,  et  non  sine  jure,  medico 
peritissimo  Heberden,  “  Hydropem  non  tam 
ipsum  morbum  esse,  quam  morbi  alicujus  sig- 
num  et  plerumque  capitalis.”  Temporibus 
mundi  antiquis,  ut  veri  est  simillimum,  ab  ho¬ 
minibus  simpliciter  et  temperate  victum  est, 
eoque  est  multorum  origo  malorum  vitata ; 
quae  hodiernis  communia  facta  sunt,  cum  vita 
sedentaria  et  saepius  domestica,  cibis  lautis,  vi¬ 
nisque  fota,  praevaluerit. 

Humor  praeter  naturam  in  variis  corporis  par¬ 
tibus  collectus.  Hydrops  appellatur  ;  sed  a  lo¬ 
cis,  quibus  accumulatio  humoris  sit,  nomina  va¬ 
ria  Hydropi  imposita  sunt. 

Hinc  in  capite,  Hydrocephalus ;  in  pectore, 
Hydrothorax ;  in  abdomine,  Ascites ;  et  sub 
cute,  Anasarca,  vocata  est. 

Hydrops  in  quibuscunque  partibus  adest,  sig¬ 
na  quaedam  generalia,  et  praeterea,  quaedam  ad 
singulas  species  peculiaria,  prae  se  fert.  Pau¬ 
ca  igitur  generalia  dicendum  erit. 

Prius  autem,  exponere  indicia  singulis  propria 
oportebit.  Haec  non  brevius  possumus,  quam 
definitiones  celeberrimi  Culilen  citando, 

PE  DEFINITIONIBUS. 

Capitis  intumescentia  mollis,  inelastica,  hi¬ 
antibus  cranii  suturis,  Hydrocephalum  dcr 
signat. 

Dyspnoea  ;  faciei  pallor,  pedum  oedema, 
urina  parca,  decubitus  difficilis,  subita  et  spon¬ 
tanea  ex  somno  cum  palpitatione  excitatio, 
aqua  in  pectore  fluctuans,  Hydrothoracein. 

Abdominis  intumescentia  tensa,  vix  elastica^ 
sed  fluctuosa.  Ascitem, 

Corporis  totius,  vel  partis  ejus  intumescentia 
mollis  inelastica,  Anasarcarn  ostendit. 

Omnibus  his  intumescentia  communis  est, 
dum  alia  indicia  singulis  propria  sunt.  Quan- 
quam  hae  species  hydropis,  una  ab  altera  sepa- 
iratim  existant,  saepe  tamen  in  eodem  aegro  mis¬ 
centur  5  quam  ob  rem  igitur  haud  alienum  est 

de 


4 


DE  HYDROPE. 


de  omnibus,  modo  communiter  modo  seorsum, 
disserere,  ut  proposito  nostro  conveniat. 

Hydrocephalus  aetatem  infantilem  plerumque 
paucos  post  partum  dies  ;  interdum  vero  foetum 
quidem  in  utero,  corripit. 

Hydrothorax  eos  infestat,  quorum  constitu¬ 
tio  vita  intemperata,  aut  morbis  praegressis 
quassata  est,  ideoque  debilitata  atque  ad  hydro^ 
pem  valde  proclivis  reddita  est.  - 

Asciti  obnoxii  sunt  ii  qui  obstipatione,  modo 
vivendi  ignavo,  atque  sedentario,  functiones  ven¬ 
triculi,  hepatis,  atque  intestinorum,  multum 
depravatas  habent,  vel  qui  vinis  aliisque  liquo¬ 
ribus  meracibus  et  fermentatis  dediti  sunt,  et 
vitam  aliter  intemperatam  degere  soliti  sunt. 

Anasarca  omnem  fere  aetatem  obrepit,  prae¬ 
sertim  vero  eos,  qui  ad  subitas  magnasque  mu-  ■ 
tationes  frigoris  atque  caloris  objecti  sunt ;  aut 
qui  morbis  acutis,  aut  etiam  longis,  plurimum 
debiles  facti  sunt. 

DE  SIGNIS. 

Hydrocephali  aquosi,  caput  magnum,  su¬ 
turis  plerumque  hiantibus ;  capitis  gravitas  ; 
torpor  generalis ;  stupor  facultatum  animi  ; 
vociferationes  subitae  ;  nervorum  distentio  ;  pul¬ 
sus  tardus  et  inordinatus  ;  et  s«pe  caecitas  et 
surditas,  se  ipsas  manifestant. 

Hydrothoracis* — Signa  optime  in  definitione 
hujus  morbi  edita  sunt ;  quibus  addere  liceat, 
sensus  anxietatis  apud  imam  sterni  partem; 
dyspnoea  perpetua  lenis ;  et  tussis,  praesertim 
aegro  reclinante. 

Ascites. — Abdominis  intumescentia ;  tensa  ; 
vix  elastica ;  sed  fluctuosa,  vultus  pallidus  ;  cutis 
arida  et  furfuracea;  urina  parca;  alvus  as¬ 
tricta  ;  pulsus  plerumque  frequens  et  inor¬ 
dinatus  ;  sitis  et  anorexia ;  ascitem  haud  ob¬ 
scure  declarant. 

Anasarca.—O^diitm’^  pedum,  deinde  crurum, 
aliarumque  partium,  usque  dum  corpus  univer¬ 
sum  occupat.  Tum  si  humor  membranas  cel¬ 
lulares 

lulares  partium  internarum  impleat,  difficultas 
spirandi ;  pulsus  inaequalis  et  frequens  ;  tussis ; 
sitis  ;  urina  parca  ;  alvus  astricta  ;  vultus  pal¬ 
lidus  et  tumidus  ^  languor  et  torpor  generalis, 
sese  ostendunt. 

DE  CAUSIS. 

Omnibus  bene  cognitum  est,  humorem  te¬ 
nuem  et  subtilem  in  cavitates  omnes  corporis, 
et  in  omnia  ejus  interstitia  etiam,  exhalatum 
esse  ;  qui  cito  vasis  lymphaticis  iterum  absor¬ 
betur.  His  rebus  ita  se  habentibus,  et  rite  et 
aequaliter  inter  sese  gerentibus,  nihil  hydropis 
accidere  potest :  sin  autem  exhalatio  multum 
augeatur,  dum  absorptio  naturalis  geritur  ;  aut 
si  illa  copia  justa  atque  naturali  emittatur,  dum 
haec  haud  parum  minuitur,  non  aliter  fieri  po¬ 
test,  quin  humor  in  locis  corporis  cavis  accu¬ 
mulatus  fuerit.  Quaecunque  igitur  exhalatio¬ 
nem  augere,  aut  absorptionem  impedire  possint, 
ea  pro  causis  hydropis  habenda  sunt. 

Obstructiones  perpetuae  pulmonum  ;  vitia 

cordis, 

cordis,  valvularum  ipsius,  ut  partes  earum  in 
cartilaginem,  vel  in  os  conversae  ;  polypus  in 
ventriculo  dextro  hccrens ;  et  quae  alia  redi¬ 
tum  sanguinis  liberum  ab  arteriis  venisque  ex¬ 
tremis  ad  cordis  ventriculum  usque  dextrum 
impediant,  ducenda  sunt  causae  hydropis,  by- 
drotboracis  praesertim,  generales. 

Fluxu  enim  sanguinis  tardato,  vires  arteria¬ 
rum  plus  humoris  tenuioris  cogunt  in  vasa  ex¬ 
halantia.  Praeterea,  ubi  obstructio  partialis,  si- 
cuti  in  hepate,  effectus  est  hydrops  partialis  seu 
ascites. 

Res  venas,  aut  vas^  lymphatica  maxime  pre¬ 
mentes,  ut  aneurisma,  tumores,  viscus  abdominis 
auctum,  induratum,  et  scirrhosum,  uterus  gra¬ 
vidus,  et  similia,  hydropis,  praecipue  ascitis, 
et  oedematis  pedum  aut  crurum,  causcO  sunt. 

Ipsa  quoque  debilitas  maxima,  et  per  totum 
corpus  generalis,  omnes  hydropis  species  semel 
excitare  potest.  Itaque  si  haec  debilitas  ex  con^ 
stitutione  debili  congenita  oriatur,  Hydrocepha- 
Ium  aquosum  ;  si  ex  constitutione  intemperan¬ 
tia  fracta,  Hydrothoracem ;  aut  si  ex  febribus, 

praesertim  Scarlatina ,  aut  vita  sedentaria,  aut 

obstipatione, 

obstipationCj  Ascitem,  aut  oedema  extremitatum 
inferiorum  movebit. 

Haustus  copiosus  aquae  frigidae,  corpore  de¬ 
fatigato  et  calidissimo  cum  sudore  tecto,  in  ven¬ 
triculum  sumptus,  interdum  torporem  vasorum 
extremorum  adeo  magnum  concitat,  ut  hy¬ 
dropem,  praesertim  Anasarcam,  producat. 

Sacci,  qui  multum  humoris  continuerant,  rup¬ 
ti,  humorem  suum  in  abdominis  cavitatem  in¬ 
fundunt,  atque  hydropis  fundamentum  ster¬ 
nunt.  Vasa  lymphatica  etiam,  cum  casu  ali¬ 
quo  rumpi  acciderint,  laticem  copiose  in  cavi¬ 
tatem  aliquem,  vel  in  substantiae  cellularis  in¬ 
terstitia  emittunt,  eoque  hydropem  sensim  quasi 
efficiunt. 

Ex  iis  causis  tamen  jam  recensitis,  quaedam 
vasorum  absorbentium  vires  quoque  minuunt, 
atque  impediunt,  sicuti  debilitas  summa  gene¬ 
ralis  ;  frigus  corpori,  adhuc  calente  et  sudore 
valde  madido,  subito  applicatum ;  quod,  ut 
glandulae  lymphaticae,  per  quas  vasa  sua  trans¬ 
eunt,  inflammentur  tumeantque  facit,  et  hoc 
modo  hydropi  favet. 

BE  DIAGNOSI. 

.V* 

Peritis  morborum  haud  difficile  est  species 
hydropis  varias  ab  aliis  morbis  dignoscere  :  Iis 
vero  minus  usu  doctis,  multo  difficilius ;  idcirco 
Diagnosi  inter  species  hydropis  diversas  aliosque 
morbos,  cum  quibus  confundantur,  animum  con- 
vertemus  ;  quod  et  junioribus  artis  nostrae,  et 
nobismet  ipsis,  auxilium  praebeamus. 

Hydrocephalus  aquosus  vix  cum  alio  morbo 
confundi  potest ;  capitis  enim  magnitudo,  su¬ 
turae  cranii  hiantes,  torpor  aut  defectus  et  fa¬ 
cultatum  animi,  et  sensuum  auditus  et  visus,  sa¬ 
tis  sunt  ad  hunc  ab  aliis  morbis  discernendum. 
Praeterea,  hic  saepius  cum  Hydrorachitide  seu 
Spina  Bifida  conjungitur  ;  quam  “  tumor  su- 
pra  vertebras  lumborum,  mollis,  exiguus,  hian- 
tibus  vertebris,”  indicat.  * 

Hydrothorax  saepe  cum  Hydrope  Pericardii 
conjungitur  ;  interdum  tamen  seorsirn  existunt. 
Signa,  quibus  a  se  mutuo  optime  secernantur, 
haec  sunt  :  Respiratio,  decumbente  corpore, 

B  plerumque 

plerumque  facilis  ;  erecto,  difficilior,  cum  tussi ; 
pulsus  magis  inordinatus ;  palpitatio  frequen- 
tior  majorque  est  in  hydrope  pericardii :  Dum 
res  se  quodammodo  aliter  in  hydrothorace  ha- 
bent* 

Anasarca  'pulmonum  raro,  si  unquam,  se  me^ 
dicis  offert,  nisi  cum  aqua  inter  cutem  con¬ 
jungatur.  Doctor  Percival  signa  diagnostica 
his  verbis  exponit.  “  An  oedema  or  dropsy  of 
‘‘  the  cellular  membrane  of  the  lungs,  when  its 
‘‘  attack  is  sudden,  may  often  be  distinguished 
‘‘  by  the  following  signs,  though  it  must  be 
“  acknowledged  they  sometimes  prove  equivo- 
cal.  The  difficulty  in  respiration  is  constant, 
‘‘  and  increased  by  the  least  motion,  yet  not 
“  much  varied  by  the  different  attitudes  of  the^ 
body  ;  the  patient  complains  of  great  anxiety 
“  about  the  praecordia,  and  when  he  attempts 
“  to  take  a  deep  inspiration,  he  finds  it  impos- 
‘‘  sible  to  dilate  his  chest,  and  his  breath  is  sud- 
‘‘  denly  stopped.  The  pulse  is  small,  languid 
“  and  oppressed,  the  face  pale  and  bloated  ; 
“  the  legs  usually  are  swelled,  and  the  whole 

‘‘  habit 

habit  is  for  the  most  part  leucophlegma- 

Empyema  signa  pneumonise  praecedentia,  et 
febris  hectica  designant,  dum  absunt  oedema 
pedum  et  urina  parca. 

Asthma  paroxysmis  subito  accedentibus,  res¬ 
piratione  cum  sibilo  strepente,  facile  dignosci¬ 
tur.  Cum  autem  inveteraverit,  paroxysmi  ejus 
frequentiores  et  diuturniores  evadunt,  et  Hy- 
drotboracem  in  habitu  ei  proclivi  haud  difficul-^ 
ter  movent. 

Anginam  pectoris  dolor  in  brachia,  praesertim 
sinistrum,  transverse  tendens,  palpitatio  vehe¬ 
mens,  cui  syncope  supervenit,  intervallis  pa¬ 
roxysmorum  respiratio  satis  facilis,  indicant. 

Aneurisma  pulsatio  vehemens  et  perpetua  in 
pectore,  et  saepe  tumor  ad  claviculam  pulsans, 
et  pulsus  maxime  et  inaequalis  et  inordinatus, 
ostendunt. 

Ascites  abdominalis  cum  Tympanite,  Gravi¬ 
ditate,  et  Ascite  saccato  confundi  potest.  Tym¬ 
panitem 


♦  Vide  Med.  Phil.  et  Exper.  Essays,  vol,  ii.  p.  177. 

panitem  abdominis  intumescentia  tensa,  elasti¬ 
ca,  sonora,  saepe  inaequalis,  cum  rejectione  aeris 
frequenti,  aut  aequalis  et  resonitu  evidentiore, 
satis  indicat. 

Graviditate?!!.,  mensium  suppressio,  mamma¬ 
rum  incrementum,  papillarum  areolae  colore 
cupreo  tinctae,  vultus  mutatus  et  peculiariter 
deformis,  aegritudo  matutina,  et  circiter  quin¬ 
tum  mensem  motus  foetus,  plane  declarant. 

Ascitem  saccatum,  origo  et  incrementum  tu¬ 
moris  in  uno  latere,  ibique  tensio  et  mollestia, 
intumescentia  gradatim  surgens  et  in  alterum 
latus  se  tendens,  haud  obscure  ostendunt. 

Anasarca  vix  aut  ne  vix  quidem,  cum  alio 
morbo  confundi  potest ;  nam  intumescentia  to¬ 
tius  vel  partis  corporis  externa,  aqua  inter  cu- 

t 

tem  sub  digitis  prementibus  evanescit,  ibique 
foveolas  pro  tempore  remanent,  eam  luculenter 
manifestant. 

DE  PROGNOSI 

Hydrocephali  aquosi,- — Hic  morbus,  sive  ex 
aliquo  constitutionis  vitio,  seu  ex  aliis  morbis 
praegressis  oriatur,  perraro  quidem,  si  unquam 
curationem  admittit.  Humor  enim  inter  du¬ 
ram  et  piam  matrem,  vel  in  ventriculis  cerebri 
accumulatus,  cerebrum  ipsum  magis  magisque 
premit,  nimis  continet,  idque  ad  functiones  suas 
perfungendas  ex  toto  inhabile  reddit :  hinc  va¬ 
letudo  adversa  est,  morsque  vitam  cito  ter¬ 
minat. 

Hydrothoracis,- — Prognosis  dubia  et  haud  ra¬ 
ro  infausta  dicenda  est.  Si  constitutio  parum 
fracta,  si  vires  haud  ita  imbecilles,  si  dyspnoea 
modica  sit,  si  ex  causa  evidente,  quae  aut  sub¬ 
mota,  aut  submoveri  possit,  oriatur,  tum  even¬ 
tus  potius  felix  pronunciari  potest. 

Sin  autem  vires  admodum  infirmae,  constitu¬ 
tio  multum  quassata,  dyspnoea  urgens,  et  hy¬ 
drops  quoque  in  aliis  corporis  partibus,  progno¬ 
sis  infaustissima  est. 


Ascitis, 

Ascitis» — Prognosis  multum  ex  causis  pen¬ 
det.  Si  ex  obstipatione  et  debilitate  morbus 
oriatur,  faustior  :  si  ex  obstructionibus  visceris 
alicujus  abdominis,  aut  ab  extrema  debilitate 
cum  senectute,  infaust^  sit  oportet. 

Anasarcce  eventus  seu  felix  sive  infelix,  ab. 
aetate  provecta,  et  viribus  aegri,  morbique  du- 
ratione,  et  causis,  ducendus  est. 

Cum  vero  aeger  juvenis,  aut  circiter  aetatem 
mediam  est,  atque  habitu  haud  ita  infirmo  et 
fracto  praeditus  ;  et  etiam  cum  nulla,  aut  sal¬ 
tem  parum  obstructionis  viscerum  vel  thoracis 
vel  abdominis  adest,  feliciter  praedicere  licet. 
Sin  autem  contra,  aeger  senex  et  imbecillis  est, 
aut  obstructionibus  aliquorum  viscerum  labo¬ 
rans,  nihil  boni  de  eventu  augurare  audemus. 


DE  CADAVERUM  INSPECTIONE. 

Corpora  eorum,  qui  Hydrocephalo  Aquoso 
interempti  essent,  inspiciendo,  aquae  multum  in 
ventriculis  cerebri,  et  in  canali  medullae  spinalis 
etiam  detegemus. 


In 

in  mortui  pectore,  qui  hydrothorace  laboras- 
set,  humor  copiosus  urinae  vel  sero  similis  in 
ambabus  ejus  cavitatibus,  aut  in  una  solummo¬ 
do,  aut  in  substantia  pulmonum  cellulosa  ipso¬ 
rum  continetur  ;  et  sterno  exciso  et  sublato,  in 
conspectum  venit.  Humor  quoque  haud  raro 
intra  pericardium  praeter  naturam  colligitur. 
Interdum,  praeter  humorem,  videmus  pleuram 
pulmonalem  et  pleuram  costalem  quibusdam  in 
locis  sibi  accretas ;  vel  quandam  cordis  aut 
vasorum  majorum  partem,  aut  ampliatam, 
aut  in  cartilaginem  aut  os  conversam  ;  vel 
pulmonunl  portiones  induratas,  aut  in  abscessus 
formatas. 

In  abdominis  cavitate  plurimum  humoris 
post  mortem  reperitur  ;  et  jecur  saepius,  aut 
splenem,  aut  pancreas  duratum  et  mole 
adauctum ;  aut  glandulas  mesentericas  auc¬ 
tas,  induratas,  et  praeter  solitum  mutatas,  con-- 
spicimus. 


DE 

DE  CURATIONE. 

Prius  ad  causas  Hydropis  animum  vertere 

medicum  oportebit,  quam  curationem  ejus  in- 

» 

stituat.  Nam,  hoc  pr^termisso,  vires  omnes 
artis  salutiferae  saepius  frustra  exercebit.  Hinc, 
igitur,  medendi  methodum  in  tria  consilia  di¬ 
ducere  solitum  est. 

Pruno  ;  Causas  excitantes,  seu  remotas,  sub-" 
movere. 

Secundo ;  Humorem  elicere. 

Tertio  ;  Systema  roborare. 

Hydrops  ex  causis  adeo  plurimis  oritur,  ut 
omnes  hic  enumerare  vix  opus  sit.  Satis  sit 
nobis  dicere,  cum  de  confirmatione  corporis 
congenita,  ut  in  Hydrocephalo  Aquoso  saepius 
fit,  pendet,  insanabilis  est.  Cum  de  tumoribus 
venas  intrinsecus  prementibus ;  vel  cordis  vi¬ 
tiis  ;  vel  ossificatione,  aut  aneurismate  vaso¬ 
rum  majorum  prope  cor ;  vel  de  senectute  et 

constitutione 

constitutione  debili  priore  intemperantia  quas¬ 
sata  et  fracta,  quoque  insanabilis. 

In  omnibus  igitur  ab  iis  causarum  exemplis 
orientibus,  curationem  conari  frustra  esse  vi¬ 
detur. 

Causas  vero  excitantes j  quum  indagari  pos¬ 
sint,  vel  effugiendas  vel  submovendas  sunt. 
Dignum  est  tamen  memoria,  eadem  medica¬ 
menta,  quibus  opus  sit  ad  causas  tollendas,  ali¬ 
quando  humorem  quoque  elicere. 

Hinc  si  causa  sit  debilitas  generalis  vita  se^ 
dentaria  et  obstipatione  comitata,  tonica  et  pur¬ 
gantia  alterne  et  caute  exhibita,  remedia  sunt 
praesentia  et  efficacia  ;  si  obstructio  duritiesque 
visceris  alicujus  hydrargyrus  auxilio  unico  est ; 
si  imbecillitas  totius  generis  vasorum  lympha¬ 
ticorum  pro  causa  habeatur,  digitalis  purpurea, 
scilla  maritima,  supertartras  potassse,  spiritus 
aetheris  nitrosi,  et  alia  sunt  utilia.  Sed  melius 
erit  fortasse  de  singulis  speciebus  pauca  dicere, 
ut  propius  ad  rem  veniamuSi 

De  Hydrocephalo  Aquoso  primo  dicemus. 

Hic  morbus,  ut  dictum  est,  saepius  conge^ 

c  nitus 

nitus  est.  Aliquando  vero  inflammatione  ce¬ 
rebri,  vel  ejus  membranarum,  supervenit. 

In  priore  horum  perforare  integumenta  et 
membranas,  intra  quas  humor  esset,  acu  exili, 
ut  humor  tarde  et  sensim  quasi  exudet,  a  qui¬ 
busdam  commendatum  est,  et,  si  recte  recorde¬ 
mur,  revera  factum  est,  Sed  sine  commodo  et 
successu. 

Quum  hydrocephalus  aquosus  cum  hydro- 
rachitide  conjungitur,  tumor  supra  vertebras 
lumborum  plurimis  puncturis  perexiguis  perfo¬ 
ratus  est,  et  humor  eo  modo  caute  tardeque 
partim  emissus  bis  indies,  donec  omnis  evacu¬ 
atus  est,  et  cum  curatione  tandem,  ut  dicitur, 
certe  vero  cum  prolatatione  vitae  comitatus 
est. 

Hydrocephalus  aquosus,  cum  inflammatione 
supervenerit,  et  cujus  sequela  esse  videtur, 
tractandum  est  unguentum  hydrargyri  in  sys¬ 
tema  mane  et  vespere  bene  infricando,  atque 
submuriatem  hydrargyri  per  os  ita  exhibendo, 
ut  effectus  ei  peculiares  appareant,  vel  tinctu¬ 
ram  digitalis  purpureae  cum  spiritu  aetheris 
nitrosi  conjunctam  dando  ;  vel  emplastrum  am¬ 
plum 

pium  cantharidis  vesicatoriae  in  summum  caput 
superimponendo  ;  quibus  omnibus  vasa  absor¬ 
bentia  stimulentur,  et  humor  auferatur. 

De  Hydrothoracis  Curatione, — Ad  hujus  spe¬ 
ciei  Hydropis  curationem,  multa  remedia  in 
usu  fuerunt ;  hic  autem  de  utilissimis  solum 
mentionem  faciemus. 

Sub-murias  hydrargyri  locum  omnium  pri- 
jnum  tenet,  quippe  qui  totum  systema  pluri¬ 
mum  stimulet,  atque  laxa  et  debilitata  vasa 
exhalantia,  aut  torpida  et  pene  inertia  absor¬ 
bentia  ad  actiones  alacriores  fortioresque  as¬ 
sumendas  cogat,  quibus  humor  nocivus  e  pec¬ 
tore  tollatur, 

Digitalis  purpurea,  quae  vasa  absorbentia 
quoque  in  actiones  acriores  ciet  urinamque  au¬ 
get,  saepe  humorem  superfluum  cito  dispellit, 
praesertim  si  cum  hydrargyro,  vel  spiritu  aethe¬ 
ris  nitrosi,  conjungatur.  Scilla  maritima  vel 
post  hydrargyrum  vel  simul  cum  eo,  commodo 
haud  parvo  exhibeatur :  quod  medicamentum 
a  seculis  etiam  remotissimis  laudes  suas  effec¬ 
tibus  bonis  meritas  sustinuit  in  pectoris  variis 
aflfectionibns. 

Emplastra 

Emplastra  quoque  cantharidis  vesicatori^ 
pectori  applicata,  et  ita  repetita,  ut  stimulum 
perpetuum  |teneant,  subsidium  medicamentis 
-supra  recensitis  optimum  praebent ;  potissimum 
vero,  cum  ad  ea  tempestivo  decursum  est. 
Hcec  enim  non  solum  humorem,  intus  pro¬ 
pulsum  extrinsecus  eliciunt ;  verum  etiam  ner¬ 
vorum  extremitates  stimulant,  quorum  per  me¬ 
dium  vasa  interna  melius  fortiusque  agunt,  quo 
humor  accumulatus  absorbeatur.  Sales  etiam 
medii,  sicuti  supertartras  potasse,  nitras  po¬ 
tasse,  &c.  vasis  absorbentibus  stimulandis  uti¬ 
les  sunt,  et  auxilio  tempestivo,  si  opus  sit,  af¬ 
ferendo,  ad  urinam  et  dejectiones  alvinas  multo 
copiosius  reddendum. 

Quum  omnia  medicamenta  nequicquam  ex¬ 
hibita,  et  satis  diu  tentata  fuerint,  ad  mortem 
imminentem  arcendam  aliquid  agendum  est  ^ 
operatio  igitur  chirurgica,  Paracentesis  thora¬ 
cis  nempe,  commendata  est.  Multa  tamen  huic 
proposito  adversa  sunt  *.  hydrothorax  raro  mor¬ 
bus  est  primarius,  multo  saepius  ab  aliis  vitiis 
originem  ducit.  Propter  ea  operatio  in  condi¬ 
tione  corporis,  in  qua  hydrothorax  plerumque 

existit, 

existit,  raro,  si  unquam,  aliquid  commodi  se- 
cum  afferet. 

De  Ascitis  Curatione^  causis  animum  sedu¬ 
lo  convertere  oportet.— Si  ascites  ex  hepate 
duro  et  vitiato  ;  vel  ex  aliorum  abdominis  vis¬ 
cerum  oritur  vitiis,  viscus  quod  in  culpa  est, 
reficiendum  est.  Quam  ad  rem  conficiendam, 
sub^murias  hydrargyri  per  os  exhibitus,  et  un¬ 
guenti  hydrargyri  drachma  super  viscus  offen¬ 
dens  mane  et  vespere  bene  infricata,  maxime 
conveniunt :  paucos  enim  intra  dies  effectus 
bydrargyro  proprios  in  systemate  producunt ; 
eodemque  tempore  alvum  solvunt,  atque  secre¬ 
tiones  cutis  renumque  adaugent.  Ad  hepar 
tamen  virtutes  hydrargyri  salutares  praecipue 
convertuntur,  quod  in  melius  paulatim  muta¬ 
tur,  suasque  functiones  liberius'  perficere  solet. 
Hydrargyrus  autem  non  solum  e  viscere  .ma¬ 
lum  expellit,  verum,  renibus,  ut  jam  dictum 
est,  stimulatis  etiam,  urinam  promovet,  humo¬ 
rem  abdominis  evocat,  ideoque  remedio  asciti 
utilissimo  est.  Eum  ita  administrare  convenit, 
-ut  gingivas  teneras  faciat,  quae  pro  tempore 
idoneo  sic  tenendae  sunt. 


Scilla 

Scilla  maritima,  aut  digitalis  purpurea,  effec-r 
tibus  hydrargyri  admodum  auxiliatur. 

Scilla  enim  secretiones  pulmonum  et  renum 
promovet  alvumque  solvit.  Digitalis  pulsum  in¬ 
hibet,  ej usque  impetum  minuit,  eoque  exhala¬ 
tionem  ab  arteriis  extremis  effusam  parciorem 
reddit.  Vasa  etiam  lymphatica  stimulat,  robo¬ 
rat,  solitoque  plus  absorptionem  humoris  effusi 
promovere  videtur.  Digitalis  tamen  effectus 
sibi  proprios  interdum  non  nisi  post  ntultos  dies, 
ostendit,  et  tum  vehementer  et  longe  trans 
metam  procedit.  Hoc  vero  rion  perpetuum  est, 
effectus  enim  ejus  inulto  ssepiu^i  tempore  idpneo 
producit. 

Si  ascites  ex  debilitate  maxima  exhalantium 
et  absorbentium,  vel  obstipatione  intestinorum 
exoritur,  tunc  roborantia  et  purgantia  utilissima 
sunt.  Illorum  praeparata  ferri,  praecipue  tinct. 
muriatis  ferri,  cinchona  lancifolia,  serpentaria 
Virginiensis,  et  gentiana  lutea,  optima  viden¬ 
tur  ;  horum  super-tartratis  potassae  drachmae 
tres  bis  terve  in  die  ;  vel  pulveris  jalapae  com¬ 
positi  drachma  quotidie,  vel  sales  medii, »sicuti 
tartras  sodae  et  potassae,  tartras  potassae,  et 

phosphas 

phosphas  sodae.  Si  ascites  ex  vasis  lymphaticis, 
aut  vesicula,  aut  sacco  quibus  humor  contine¬ 
rentur,  ruptis  ;  vel  tumore  venas  aut  vasa  lym¬ 
phatica  premente,  exoritur^  curatio  multo  in 
dubio  erit.  Quum  autem  non  in  nobis  est  cau¬ 
sas  detegere,  aut  vitium  visceris  depellere,  et 
praeter  medicamenta  perite  exhibita,  humoris 
accumulatio  increscit,  nihil  restat,  nisi  humo¬ 
rem  educere  per  paracentesin  abdominis,  et 
postea  medicamenta  continuare,  ut  ejus  incre¬ 
mentum  iterum  prohibeatur. 

De  Anasarccs  Curatione.' — In  hujus  speciei 
curatione  purgantia  fortiora^  praecipue  resinosa, 
sicuti  convolvulus  j alapa,  convolvulus  scammo¬ 
nia,  vel  gambogia,  aut  per  se,  aut  cum  sub- 
muriate  hydrargyri  conjuncta,  utilissima  sunt, 
cum  ita  exhibeantur  et  repetantur,  ut  alvum  mo¬ 
do  quo  diarrhoea,  leniter  ducant* 

Diuretica  quoque  maxime  conveniunt,  utpote 
quae  systemati  stimulum  dent,  humoremque 
effusam  aufferant*  Quorum  spiritus  aetheris 
nitrosi  ;  tinct*  digitalis  purpureae  \  juniperi 
communis  baccae  ;  liquor  Angi,  gin  punch  dic-- 

tus; 

tus ;  riitras  potassae  ;  et  similia  sunt  commodis¬ 
sima.  ^ 

Interdum  tamen  humor  medicamentis  expelli 
recusat,  et  se  in  copiam  majorem  colligit,  tum 
inter  genu  et  talum  utriusque  cruris,  tres  qua- 
tuorve  puncturae  exiguae  fieri  debent^  quibus 
humor  sponte  fluat. 

In  Hydropis  specie  hac  corpus  frigore  per¬ 
petuo  infestatur;  praecipue  in  ejus  superficie,' 
frictio  igitur  manu.  Vel  panno  laneo  calido  et 
sicco,  vel  oleo  ammoniato,  vel  oleo  terebin¬ 
thinae,  etiamsi  vetus,  nihilominus  remedium  u- 
tile  est,  quod  multum  commodi  aegro  promittit. 

Vestes  laneae  cuti  proximae  semper  adhiben¬ 
dae  sunt.  Fasciae  laneae  quoque  latae  circum 
membra  circum>olvi  debent,  ut  vires  vasorum 
ad  humores  hauriendum  atque  transmittendum 
sustineant.  Tonica  etiam,  cum  maxima  debi¬ 
litas  invaserit,  necessaria  sunt,  veluti  cinchona, 
ferri  praeparata,  aromatica  et  amara  inter  se 
conjuncta.  Exercitatio  sub  divo,  quamprimum 
vires  patiuntur,  nunquam  negligenda  est. 


FINIS. 


